projecte-aina/catalan_government_crawling huggingface dataset:
La disposició addicional primera del Decret 4/2009, de 13 de gener, pel qual s'estableix l'ordenació i el currículum dels ensenyaments d'idiomes de règim especial (DOGC núm. 5297, de 15.1.2009), disposa que les escoles oficials d'idiomes poden organitzar i impartir cursos especialitzats per al perfeccionament de competències en idiomes.
La Resolució ENS/1365/2012, de 20 de juny, ha organitzat els cursos d'actualització i especialització equivalents al nivell C-1 per al perfeccionament de competències en els estudis d'alemany, anglès i francès, i estableix les EOI que els imparteixen, així com les proves específiques de certificació corresponents (DOGC núm. 6168, d'11.7.2012).
En aquest sentit, el Departament d'Ensenyament considera convenient avançar en l'extensió del nivell C-1 i convocar proves per als alumnes de règim lliure per a la certificació d'aquest nivell.
Per això, d'acord amb el que estableix el Capítol III del Títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, a proposta de la Direcció General d'Atenció a la Família i Comunitat Educativa i d'acord amb els informes favorables de la Intervenció Delegada i de l'Assessoria Jurídica del Departament d'Economia i Coneixement,
Es crea el preu públic per la inscripció i drets d'examen de les proves de certificació del nivell C-1 dels ensenyaments d'idiomes de règim especial per als alumnes de règim lliure, organitzades pel Departament d'Ensenyament.
A partir del curs 2014-2015, es fixa en 100,00 euros l'import del preu públic creat a l'article 1.
El preu públic és exigible abans de la prestació del servei.
A l'alumnat que utilitzi aquest servei li són aplicables, amb la justificació prèvia documental, les bonificacions i exempcions següents:
Tenen dret a una bonificació del 10% de l'import del preu públic les persones que facin la inscripció emprant el formulari telemàtic disponible a Internet.
Així mateix, tenen dret a una bonificació del 50% de l'import del preu públic els membres de família nombrosa de categoria general i els membres de família monoparental.
a) Els membres de família nombrosa de categoria especial.
d) Les víctimes d'actes terroristes, els seus cònjuges i els seus fills o filles.
ORDRE PRE/112/2020, de 3 de juliol, per la qual s'aproven les bases generals reguladores del procediment per a la concessió d'ajuts per a la contractació de personal investigador en formació, en els àmbits de l'educació física, l'activitat física, l'esport i les seves ciències aplicades, destinats a l'INEFC.
ORDRE ECO/9/2015, de 12 de gener, per la qual s'autoritzen preus públics per la prestació de determinats serveis i activitats de l'Agència per a la Qualitat del Sistema Universitari de Catalunya (AQU Catalunya).
ORDRE PRE/200/2019, d'11 de novembre, per la qual s'aproven les bases generals reguladores del procediment per a la concessió d'ajuts per a la contractació de personal investigador en formació, dins l'àmbit de l'educació física, de l'activitat física, de l'esport i de les seves ciències aplicades, destinats a l'INEFC.
ORDRE PRE/298/2016, de 7 de novembre, per la qual s'aproven les bases generals reguladores del procediment per a la concessió i renovació d'ajuts per a la contractació de personal investigador novell, dins l'àmbit de l'educació física, de l'activitat física, de l'esport i de les seves ciències aplicades, destinats a l'INEFC.
ORDRE PRE/224/2013, de 25 de setembre, per la qual s'aproven les bases generals reguladores del procediment per a la concessió i renovació d'ajuts per a la contractació de personal investigador novell, dins l'àmbit de l'educació física i l'esport i les ciències aplicades a l'esport, destinats a l'INEFC.
ORDRE PRE/361/2012, de 8 de novembre, per la qual s'aproven les bases generals reguladores del procediment per a la concessió i renovació de beques per a la contractació de personal investigador novell, dins l'àmbit de l'educació física i l'esport i les ciències aplicades a l'esport, destinades a l'INEFC.
ORDRE EXI/55/2020, d'11 de maig, per la qual s'aproven les bases reguladores específiques del procediment per a la concessió de subvencions de suport a les despeses derivades de l'organització a Catalunya d'esdeveniments internacionals i d'actes d'entitats catalanes o dels organismes i xarxes europeus i internacionals amb què es relacionen, en l'àmbit d'acció exterior del qual és competent el Departament.
ORDRE AAM/328/2014, de 30 d'octubre, per la qual s'aprova el preu públic per a la inscripció al simposi internacional Reptes i oportunitats en la fertilització i gestió de les dejeccions ramaderes, organitzat pel Departament d'Agricultura, Ramaderia, Pesca, Alimentació i Medi Natural.
ORDRE de 14 de maig de 1991, per la qual s'atorga una subvenció a l'Ajuntament de Barcelona per a l'organització del I Congrés Internacional de Ciutats Educadores.
ORDRE de 22 de març de 1991, per la qual es concedeix una subvenció a la World Jurist Association of the World Peace Through Law Center.
ORDRE de 26 de gener de 1988, per la qual s'ofereixen ajuts per a l'organització de reunions i congressos científics i humanístics durant l'any 1988.
ORDRE de 8 de gener de 1987, per la qual s'ofereixen ajuts per a l'organització de reunions i congressos científics i humanístics durant l'any 1987.
ORDRE de 9 de gener de 1985, per la qual s'estableix el procediment per sol·licitar ajuts per tal d'organitzar reunions i congressos científics i humanístics.
ORDRE de 3 de maig de 1984, per la qual es modifica l'Ordre de 29 de febrer de 1984, que establí el procediment per sol·licitar ajuts per organitzar reunions i congressos científics i humanístics.
La disposició addicional segona de l'Ordre AAM/312/2014, de 15 d'octubre, per la qual s'estableixen els criteris per a l'aplicació dels nivells de reducció en l'excreció del nitrogen del bestiar porcí mitjançant la millora de l'alimentació, estableix l'obligatorietat per als equips de transport de dejeccions que realitzen aplicacions a més de 10 km de les instal·lacions ramaderes d'origen que han d'anar equipats amb un dispositiu electrònic de posicionament global (GPS) i una unitat d'adquisició i registre d'aquestes dades que no en permeti la modificació.
L'Ordre AAM/66/2015, de 25 de març, va modificar l'Ordre AAM/312/2014, addicionant un annex 3 on es determinen els requeriments de traçabilitat del transport i l'aplicació de les dejeccions ramaderes, l'estimació del nitrogen i el fòsfor continguts en les dejeccions ramaderes i el format del fitxer que havia de ser tipus full de càlcul o base de dades, amb els noms de cada camp.
Amb la finalitat d'agilitzar la transmissió de dades, el Departament d'Agricultura, Ramaderia, Pesca i Alimentació ha impulsat la creació d'una plataforma informàtica (servei web) per a la recepció de dades relatives a la gestió de dejeccions ramaderes a llarga distància garantint alhora la seguretat de les dades i possibilitar-ne la utilització per a un control efectiu.
Conseqüentment, i d'acord amb les competències que m'han estat atribuïdes i a proposta de la Direcció General d'Agricultura i Ramaderia,
Es modifica el punt 3 de l'annex 3 de l'Ordre AAM/312/2014, de 15 d'octubre, que queda redactat de la forma següent:
Transmissió de les dades a l'Administració
El dispositiu electrònic de posicionament global (GPS) ha d'incorporar un programari que permeti la transmissió telemàtica en temps real de les dades a què fa referència l'apartat 1 d'aquest annex, a la plataforma de recepció de dades relatives a la gestió de dejeccions ramaderes a llarga distància (RDLG) del Departament d'Agricultura, Ramaderia, Pesca i Alimentació (DARP).
Per a la transmissió de les dades a què fa referència l'apartat 1 d'aquest annex, les persones interessades han d'estar donades d'alta com a usuàries a la plataforma.
La connexió a la plataforma s'ha d'efectuar mitjançant programari adaptat a les especificacions tècniques que es descriuen al portal del Departament d'Agricultura, Ramaderia, Pesca i Alimentació (http:// agricultura.gencat.cat).
Aquesta Ordre entrarà en vigor al cap de sis mesos de la seva publicació en el DOGC.
Barcelona, 8 de setembre de 2017
D'altra banda, el Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial i s'aproven les directrius generals dels títols i dels corresponents ensenyaments mínims, va modificar l'estructura dels ensenyaments esportius de grau mitjà, en el sentit que els organitza en dos nivells, el cicle inicial i el cicle final, i cada nivell l'estructura en dos blocs, el comú i l'específic.
Per això, atès que és necessari crear nous preus públics tenint en compte la diversitat d'especialitats esportives, d'acord amb el que estableix el capítol III del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, a proposta de la Direcció General de Formació Professional Inicial i Ensenyaments de Règim Especial,
a) Cada 10 hores de durada, o fracció, dels mòduls del bloc comú del grau superior, de totes les especialitats.
b) Bloc de Formació pràctica del grau superior, de totes les especialitats.
c) Projecte final del grau superior, de totes les especialitats.
d) Cada 10 hores de durada, o fracció, dels mòduls del bloc específic del cicle inicial de tècnic esportiu en basquetbol.
e) Cada 10 hores de durada, o fracció, dels mòduls del bloc específic del cicle final de tècnic esportiu en basquetbol.
f) Cada 10 hores de durada, o fracció, dels mòduls del bloc específic del cicle inicial de tècnic esportiu en esgrima.
g) Cada 10 hores de durada, o fracció, dels mòduls del bloc específic del cicle final de tècnic esportiu en esgrima.
h) Cada 10 hores de durada, o fracció, dels mòduls del bloc específic del cicle superior de tècnic esportiu superior en salvament i socorrisme.
Es fixen, a partir del curs 2016-2017, els següents imports per als preus públics creats:
a) Cada 10 hores de durada, o fracció, dels mòduls del bloc comú del grau superior, de totes les especialitats: 20,00 euros.
b) Bloc de Formació pràctica del grau superior, de totes les especialitats: 120,00 euros.
c) Projecte final del grau superior, de totes les especialitats: 100,00 euros.
d) Cada 10 hores de durada, o fracció, dels mòduls del bloc específic del cicle inicial de tècnic esportiu en basquetbol: 21,00 euros.
e) Cada 10 hores de durada, o fracció, dels mòduls del bloc específic del cicle final de tècnic esportiu en basquetbol: 21,00 euros.
f) Cada 10 hores de durada, o fracció, dels mòduls del bloc específic del cicle inicial de tècnic esportiu en esgrima: 27,00 euros.
g) Cada 10 hores de durada, o fracció, dels mòduls del bloc específic del cicle final de tècnic esportiu en esgrima: 27,00 euros.
h) Cada 10 hores de durada, o fracció, dels mòduls del bloc específic del cicle superior de tècnic esportiu superior en salvament i socorrisme: 35,00 euros.
Barcelona, 23 de febrer de 2017
Atès que el dia 6 de juliol de 2000 s'ha produït un accident amb víctimes mortals a la carretera N-122 entre les quals hi ha joves estudiants de les localitats de Viladecans i Ripollet que anaven a passar uns dies de colònies a la localitat d'Aranda de Duero;
Ateses les tràgiques conseqüències de l'accident i per tal acompanyar les famílies en el seu dol;
Declarar els dies 7, 8 i 9 de juliol de 2000 dies de dol a tot el territori de Catalunya amb motiu de la mort dels escolars i dels seus acompanyants provinents de les localitats de Viladecans i Ripollet, en l'accident esdevingut el dia 6 de juliol de 2000 a la província de Sòria.
Durant aquests tres dies les banderes onejaran a mig pal en els edificis i les dependències de la Generalitat i en els de les corporacions públiques de Catalunya.
Amb motiu del greu accident mortal esdevingut la nit del dia 23 de juny a Castelldefels, el Govern de la Generalitat vol manifestar el seu dol i, alhora, acompanyar en aquests moments els familiars de les víctimes.
Declarar el dia d'avui dol a tot el territori de Catalunya.
Durant aquest dia de dol se suspendran les celebracions oficials i les banderes onejaran a mig pal en els edificis i dependències de la Generalitat i en les corporacions públiques de Catalunya.
Amb motiu de l'accident d'avió succeït el dia d'avui als Alps francesos, el Govern de la Generalitat vol manifestar el seu dol i, alhora, acompanyar en aquests moments les famílies de les víctimes.
Declarar dol, a tot el territori de Catalunya, els dies 25, 26 i 27 de març de 2015.
Durant aquest període de dol se suspendrà la celebració de recepcions i actes oficials i les banderes onejaran a mig pal en els edificis i dependències de la Generalitat i en les corporacions públiques de Catalunya.
Els camps d'aprenentatge són serveis educatius del Departament d'Educació i Universitats que ofereixen a l'alumnat dels centres educatius no universitaris la possibilitat de desenvolupar aspectes del currículum escolar que requereixen un treball fora de l'aula, en un medi singular de Catalunya, natural o cultural, d'acord amb els continguts de l'educació ambiental.
La demanda i el bon nivell pedagògic d'aquests serveis fan necessària la creació de nous camps d'aprenentatge que ampliïn l'oferta de coneixement d'indrets singulars que permetin treballar objectius i continguts del currículum en un lloc específic, amb unes instal·lacions i uns recursos adequats.
Així doncs, atès el Decret 155/1994, de 28 de juny, pel qual es regulen els serveis educatius del Departament d'Educació i Universitats, i a proposta de la Direcció General d'Ordenació i Innovació Educativa,
Es creen els camps d'aprenentatge que es detallen a l'annex d'aquesta Ordre, amb l'emplaçament que s'hi esmenta.
La Direcció General d'Ordenació i Innovació Educativa adoptarà les mesures necessàries per posar en funcionament els nous serveis educatius.
Barcelona, 24 de juliol de 2006
Denominació: Camp d'aprenentatge Empúries.
Denominació: Camp d'aprenentatge Pau Casals-El Vendrell.
Denominació: Camp d'aprenentatge de la Noguera.
Localitat: Sant Llorenç de Montgai.
Els camps d'aprenentatge són serveis educatius del Departament d'Educació que ofereixen a l'alumnat dels centres educatius no universitaris la possibilitat de desenvolupar aspectes del currículum escolar que requereixen un treball fora de l'aula, en un medi singular de Catalunya, natural o cultural, d'acord amb els continguts de l'educació ambiental.
La demanda i el bon nivell pedagògic d'aquests serveis fan necessària la creació de nous camps d'aprenentatge que ampliïn l'oferta de coneixement d'indrets singulars que permetin treballar objectius i continguts del currículum en un lloc específic, amb unes instal·lacions i uns recursos adequats.
Així doncs, atès el Decret 155/1994, de 28 de juny, pel qual es regulen els serveis educatius del Departament d'Educació, modificat pel Decret 180/2005, de 30 d'agost, i a proposta de la Direcció General d'Innovació,
Es creen els camps d'aprenentatge que es detallen a l'annex d'aquesta Ordre, amb l'emplaçament que s'hi esmenta.
La Direcció General d'Innovació adoptarà les mesures necessàries per posar en funcionament els nous serveis educatius.
Denominació: Camp d'aprenentatge del Montsec.
Denominació: Camp d'aprenentatge de Barcelona.
Denominació: Camp d'aprenentatge del Ripollès.
Atès que cal establir, per al curs 2008-2009, els nous imports dels preus públics pels serveis prestats al Complex Educatiu de Tarragona, d'acord amb l'article 23 de la Llei 15/1997, de 24 de desembre, de taxes i preus públics de la Generalitat de Catalunya, i a proposta de la Direcció General d'Innovació,
1.1 Modificar els preus públics per la utilització del servei d'allotjament i manutenció al Complex Educatiu de Tarragona per part dels escolars que assisteixen al camp d'aprenentatge del Departament d'Educació, durant el curs escolar 2008-2009, que queden fixats en els imports següents:
22,10 euros per persona i dia pel servei d'allotjament i manutenció (pensió completa).
6,60 euros per àpat pel servei de manutenció (dinar o sopar).
A l'alumnat que utilitzi els serveis especificats a l'article 1.1 se li aplicarà les següents exempcions i bonificacions:
L'exempció del preu públic per a les persones que tinguin reconegut oficialment un grau de minusvalidesa igual o superior al 33%, sempre que es matriculin per primera vegada.
L'exempció del preu públic per a les persones membres de família nombrosa classificada en la categoria especial, i una bonificació del 50% per a les persones membres de família nombrosa classificada en la categoria general,
L'exempció del preu públic per a les víctimes d'actes terroristes, així com per als seus cònjuges i els seus fills i filles.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb l'article 1 d'aquesta Ordre s'ingressaran al compte corrent del centre educatiu i seran gestionats pel centre pels procediments que preveu la Llei 4/1988 esmentada, i la normativa que la desplega.
El Decret 155/1994, de 28 de juny, pel qual es regulen els serveis educatius del Departament d'Ensenyament, defineix als articles 13, 14 i 15 els aspectes específics dels camps d'aprenentatge, la seva composició i funcions.
El servei educatiu Camp d'aprenentatge del Montsec, ubicat a la població d'Àger, es va crear per l'Ordre EDU/185/2007, de 24 de maig, de creació de nous camps d'aprenentatge del Departament d'Educació, amb la finalitat d'oferir a l'alumnat dels centres educatius no universitaris la possibilitat de desenvolupar aspectes del currículum escolar que requereixen un treball fora de l'aula, en un medi singular de Catalunya, natural o cultural.
La complexitat organitzativa i l'elevada despesa que per als alumnes dels centres educatius suposen els trasllats entre el Camp d'aprenentatge i l'allotjament, així com l'actual marc de control i reducció de la despesa pública, fa convenient la supressió de l'esmentat Camp d'aprenentatge del Montsec.
Així, durant el curs 2012-2013, aquest Camp d'aprenentatge no ha estat en funcionament.
Per aquest motiu, i a proposta de la Direcció General d'Educació Secundària Obligatòria i Batxillerat,
Suprimir el servei educatiu Camp d'aprenentatge del Montsec (codi 25919190), creat per l'Ordre EDU/185/2007, ubicat a la població d'Àger i adscrit al Servei Territorial de Lleida del Departament d'Ensenyament.
Els professionals adscrits en comissió de serveis en aquest Camp d'aprenentatge tornen a la seva plaça de funcionaris docents.
Atès que als cursos esmentats els són d'aplicació els articles 22 i següents de la Llei 15/1997, de 24 de desembre, de taxes i preus públics de la Generalitat de Catalunya, a proposta de la Direcció General de Centres Educatius,
Es crea el preu públic per la prestació del servei de cursos d'actualització de coneixements i perfeccionament professional de persones adultes a les escoles oficials d'idiomes.
S'inclouen dins dels cursos esmentats, tant els intensius com els extensius impartits al llarg de l'any o bé a l'estiu, amb una durada mínima de 30 hores i màxima de 90 hores.
Es fixa el preu públic per la prestació del servei de cursos d'actualització de coneixements i perfeccionament professional esmentats, per al curs 2006-2007, en 42,00 euros la inscripció al curs, més 3,00 euros, per cada hora de durada.
A l'alumnat que utilitzi aquest servei el serà d'aplicació les exempcions i bonificacions següents:
L'exempció del preu públic per a les persones amb un grau mínim de minusvalidesa del 33%, sempre que es matriculin per primera vegada al curs.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb aquesta Ordre s'ingressaran al compte corrent del centre educatiu i seran gestionats pel centre pels procediments previstos a la Llei 4/1988, indicada, i la normativa que la desplega.
Els camps d'aprenentatge són serveis educatius del Departament d'Educació que ofereixen a l'alumnat dels centres educatius no universitaris la possibilitat de desenvolupar aspectes del currículum escolar que requereixen un treball fora de l'aula, en un medi singular de Catalunya, natural o cultural, d'acord amb els continguts de l'educació ambiental.
La demanda i el bon nivell pedagògic d'aquests serveis fan necessària la creació de nous camps d'aprenentatge que ampliïn l'oferta de coneixement d'indrets singulars que permetin treballar objectius i continguts del currículum en un lloc específic, amb unes instal·lacions i uns recursos adequats.
Així doncs, atès el Decret 155/1994, de 28 de juny, pel qual es regulen els serveis educatius del Departament d'Educació i Universitats, i a proposta de la Direcció General d'Innovació, Recerca i Cultura Digital,
Es crea el camp d'aprenentatge que es detalla a l'annex d'aquesta Ordre, amb l'emplaçament que s'hi esmenta, amb efectes des del curs escolar 2019-2020.
La Direcció General d'Innovació, Recerca i Cultura Digital adoptarà les mesures necessàries per posar en funcionament el nou servei educatiu.
Així mateix, poden interposar potestativament recurs de reposició, previ al recurs contenciós administratiu, davant l'òrgan que dicta aquest acte, en el termini d'un mes a comptar de l'endemà de la seva publicació al DOGC, d'acord amb el que disposen l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos.
Denominació: Camp d'aprenentatge de Flix